o
Tiedosta elämän tosiasiat 1/2
Kyseenalaistatko koskaan sitä, -
minkä tiedostat jokaisen päivän mahdollisuuksista?
Kuinka tiedostamattomuus vaikuttaa jokapäiväiseen elämäämme?
Onko sillä väliä, elämmekö tiedostaen vai tiedostamatta?
Tämänpäiväinen sanomani tiedostamisesta -
voi vaikuttaa sinuun ja olla avuksesi.
Rukoilen, että annat aikaasi kuunnellaksesi sanomaani.
Lähdetään yhdessä matkalle kohden suurempaa tiedostamista, -
jotta voimme elää suurempia mahdollisuuksia varten.
Kun olin lapsi, -
meillä oli vieraana kodissamme fidžiläis-intialainen puhuja.
En koskaan unohda häntä, koska hän oli yksi tarmonpesä.
Olin siis lapsi, ja hän kysyi minulta: -
"Haluatko opiskella vähän Raamattua?"
Vastasin: "Kyllä..."
Hän sai minut istahtamaan -
ja alkoi lukea Matteuksen evankeliumia.
Muistakaa, että olin silloin lapsi.
Matteuksen evankeliumi 1:1, -
"Jeesuksen Kristuksen, Daavidin pojan, -"
"Aabrahamin pojan, syntykirja."
"Aabrahamille syntyi Iisak, Iisakille syntyi Jaakob, -"
"Jaakobille syntyi Juuda ja tämän veljet; -"
"Juudalle syntyi Faares ja Sera Taamarista, -"
"Faareelle syntyi Esrom, Esromille syntyi Aram; -"
"Aramille syntyi Aminadab, Aminadabille syntyi Nahasson, -"
"Nahassonille syntyi Salmon; -"
"Salmonille syntyi Booas Raahabista, -"
"Booaalle syntyi Oobed Ruutista, Oobedille syntyi Iisai; -"
"Iisaille syntyi Daavid, kuningas."
"Salomolle syntyi Rehabeam, Rehabeamille syntyi Abia, -"
"Abialle syntyi Aasa, Aasalle syntyi Joosafat, -"
"Joosafatille syntyi Jooram, Jooramille syntyi Ussia, -"
"Ussialle syntyi Jootam, Jootamille syntyi Aahas, -"
"Aahaalle syntyi Hiskia, Hiskialle syntyi Manasse, -"
"Manasselle syntyi Aamon, Aamonille syntyi Joosia, -"
"Joosialle syntyi Jekonja..." ja tämä vain jatkuu.
"Babyloniin siirtämisen jälkeen Jekonjalle syntyi Sealtiel, -"
"Sealtielille syntyi Serubbaabel; Serubbaabelille syntyi Abiud, -"
"Abiudille syntyi Eljakim."
Ja Eljakimille syntyi joku, ja jollekin syntyi syntyi Saadok, -
Saadok, Akim, Eliud, Eleasar, - Mattan, Jaakob.
"Jaakobille syntyi Joosef, Marian mies, -"
"hänen, josta syntyi Jeesus, jota kutsutaan Kristukseksi."
"Näin on sukupolvia Aabrahamista Daavidiin kaikkiaan 14 polvea, -"
"ja Daavidista Babyloniin siirtämiseen 14 polvea, -"
"ja Babyloniin siirtämisestä Kristukseen asti 14 polvea."
Se tekee 42 sukupolvea. 42 sukupolvea ihmisten nimiä.
Ja heistä kaikista syntyi joku.
Raamattu kertoi siis erittäin paljon syntymisestä.
Osana Tiedosta-sarjaani tahdon puhua teille elämän tosiasioista.
Oletteko valmiina kohtaamaan ne?
Tänään ei kuitenkaan puhuta kukista ja mehiläisistä.
Sen voi tehdä joku muu joskus toiste.
Tahdon kertoa tietämistäni elämän tosiasioista.
Voitte ehkä ajatella, että tuohan on itsestään selvää.
Joskus elämme kuin tietämättöminä siitä, mikä on selvää.
Elämme tiedostamatta.
Ensimmäinen tärkeä asia on yksinkertaisesti tämä: -
Elämä on lyhyt.
Uskon, että Jumala varustaa meidät -
hengelliseen tietoisuuteen.
Hengellinen tietoisuus tarkoittaa sitä, että voimme nähdä hengessä.
Puhutaanpa sitten Pyhän Hengen kokemisen herkkyydestä tai -
tarkkanäköisyydestä asioiden suhteen.
Puhutaanpa sitten käsityskyvystä tai hengen lahjoista.
Jumala tekee mahdolliseksi sen, että voimme elää tietoisina.
Ja tietoisuus auttaa meitä voittamaan.
Tässäkin huoneessa on asioita, joista olemme hyvin tietoisia.
Joskus tiedostamme sen, kuinka hyvin ilmastointi toimii, -
pidämmekö Jumalanpalveluksesta vai emme.
Milloin tahansa, missä tahansa, -
ja kenen elämässä tahansa, tapahtuu paljon sellaista, -
mistä voidaan olla täysin tietämättömiä.
Kun sitoutuu kehittämään tietoisuuttaan, -
sillä voi olla huomattava merkitys elämään.
On olemassa jälkiviisautta, kaukokatseisuutta ja ymmärrystä.
Monet ihmiset hyötyvät jälkiviisaudesta.
Voidaan katsoa taaksepäin ja jälkiviisaasti nähdä seuraukset.
Voidaan jopa sanoa, että: -
"Tiesin noin tapahtuvan ja mietin sitä silloin."
Älä kiittele itseäsi liikaa jälkiviisaudesta, -
sillä suurin osa ihmisistä hyötyy siitä.
Surullista kyllä, joskus emme koskaan opi.
Eikö olekin mahtavaa ajatella, että Jumalan sanan ja -
Pyhän Hengen voimassa, -
voidaan elää kaukokatseisesti eli nähdä asiat edeltä käsin.
Lisäksi voidaan käyttää ymmärrystä eli nähdä asioihin.
Elämää ei tarvitse elää luottaen vain ulkopuolisiin arvioihin -
tai luonnollisiin taipumuksiin.
Voidaan elää hengellisesti varustettuina.
Tästä päästään erääseen elämän tosiasiaan.
Kuinka hyvin tiedostammekaan tämän asian sillä tavoin, -
että se vaikuttaa elämäntapaamme? Tosiasia on tämä: elämä on lyhyt.
Kuuntele kaikkia noita 42 nimeä.
14 nimeä Aabrahamista Daavidiin.
Kuningas Daavidista Babyloniin siirtämiseen 14 nimeä lisää.
Ja 14 nimeä lisää Babyloniin siirtämisestä Kristukseen asti.
42 nimeä, joista voisin lukea.
Joitakin niistä tunnistaisimme, -
kuten Manassen ja Serubbaabelin, ehkä Hiskian.
Joitakin nimiä voisin vain luetella.
Ne ovat vain nimiä riveillä eräällä sivulla.
Jekonja, Sealtiel.
Saadok, Akim, Eliud.
Abia, Aasa.
Vain nimiä.
Kuinka tietoinen olet lukiessasi noita nimiä?
Jokainen nimi edustaa kokonaista elämää.
Kokonainen elämä ja tarina kerrottavaksi.
Matka ja historia.
He tulivat jostakin.
Joku synnytti heidät, ja heistä syntyi joku.
Kaiken sen keskellä oli heidän -
heikkoutensa ja epäonnistumisensa, kaikkinainen rikkonaisuutensa.
Heidän voittonsa, siunauksensa ja menestyksensä.
Ja kaikesta siitä jäi jäljelle nimi sukuluetteloon, -
jonka suurin osa meistä lukaisee silmäillen.
Kirjoitukset kuvailevat elämän olevan kuin savu.
En tahdo lannistaa, vaan ennemminkin rohkaista.
Raamattu sanoo elämästä Jaak. 4:14, -
"Te, jotka ette tiedä, mitä huomenna tapahtuu; -"
"sillä mikä on teidän elämänne?"
"Savu te olette, -"
"joka hetkisen näkyy ja sitten haihtuu."
Psalmi 39:5 sanoo näin: -
"Katso, kämmenen leveydeksi sinä teit minun päiväni."
Kirjaimellisesti siinä puhutaan elinajasta -
ja verrataan sitä kämmenen alaan.
Elämä on kuin kämmenen ala tai leveys.
"Ja minun elämäni on sinun edessäsi niinkuin ei mitään."
"Vain tuulen henkäys ovat kaikki ihmiset, -"
"kuinka lujina seisokootkin."
Elämästä ei ole siis takuita.
Se, mitä me pidämme pitkänä elämänä, -
on kirjoitusten mukaan parhaimmillaankin vain savua.
Meidän on elettävä tietoisina tästä.
Vuosia sitten kävin Englannissa eräässä vanhassa kirkossa.
Kirkko oli rakennettu 1000- tai 1100-luvulla.
Se oli siis 800-900 vuotta vanha.
Kerron, mikä minua hätkähdytti.
Kaikkien loisteliaiden eurooppalaisten rakennusten -
joukossa se oli vain kyläkirkko. Kirkon seinällä oli suuri laatta.
Laattaan oli listattu jokaisen kirkossa toimineen pastorin nimi.
Nimiä oli runsaasti tuhansien vuosien ajalta.
Nimen vieressä kerrottiin kuinka pastorit olivat lopettaneet työnsä.
Jotkut olivat jääneet eläkkeelle, -
jotkut olivat siirtyneet muualle, jotkut olivat kuolleet.
En muista tarkkaan, mitä siinä luki, mutta muut olivat sotkeneet asiat.
He olivat siis kadottaneet tiensä tai poistettu virastaan.
Jotkut olivat palvelleet virassaan vain vajaan kuukauden.
Jotkut olivat olleet työssään yhdestä vuodesta viiteen vuoteen.
Aloin katsella tarkemmin listaa.
Jotkut olivat olleet päälle 20 vuotta työssään.
Jäljellä oli vain nimi, tieto kuolemasta tai -
muualle siirtymisestä sekä päivämäärä.
Listassa oli joitakin, jotka olivat palvelleet yli 30 tai 40 vuotta, -
ja yksi, joka oli ollut kylän pastorina yli 60 vuotta.
Mitä kaikkea mahtuukaan 60 vuoteen pastorin työssä?
Auttamista, vierailuja, johtamista, jumalanpalveluksia ja välittämistä.
Ja mihin kaikki se tähtäsi: -
yhteen riviin tuolla listalla. Kuin savuna ilmaan.
Sinun elämäsi on lyhyt, minun elämäni on lyhyt.
Jopa kaikkein pisimmät elämät ovat lyhyitä ikuisuuteen nähden.
Siksi ei voida elää tiedostamatta jokaisen päivän voimaa.
Luin yhdessä Jay Johnin kanssa.
Hän on vieraillut seurakunnassamme ja puhunut konferensseissa.
Hän on anglikaanipastori Isossa-Britanniassa.
Hän twittasi näin: -
"Useimmat tänään kuolleet ihmiset luulivat elävänsä vähän kauemmin."
Näytättepä innokkailta.
"Useimmat tänään kuolleet ihmiset luulivat elävänsä vähän kauemmin."
Pohdiskelin tuota sanomaa. Luultavasti se on aivan totta.
Useimmat luulivat elävänsä vähän kauemmin.
Elämä on kuin savua. Se on kuin kädenleveys.
Jokainen päivä on lahja Jumalalta.
Jokainen päivä on Jumalan antama mahdollisuus.
Voidaan elää miettien ja unelmoiden paremmasta huomisesta.
Siinä on voimaa, että uskoo Jumalan tekevän jotakin huomenna.
Mutta huomisen rakentaminen riippuu siitä, että annat parhaasi tänään.
Elämä ei rakennu isoille hetkille ja päiville.
Elämä rakentuu sille, kuinka lähestymme jokaista päivää.
Kuten valitsemme tapamme elää, -
meidän on valittava myös asenteemme viisaasti.
Sinä määrittelet asenteesi, -
mutta asenteesi määrittelevät tulevaisuutesi.
Tällaiset asiat ovat niitä, jotka kariutuvat joka ikinen päivä.
Psalmissa 90:12 Daavid sanoo: -
"Opeta meitä laskemaan päivämme oikein, -"
"että me saisimme viisaan sydämen."
Ei anneta siis päivien valua ohitse niin, -
että Jumalan antamat mahdollisuudet jäävät huomaamatta.
Daavid sanoo: "Auta minua lähestymään päiväni viisaudella."
Hän tarkoittaa tällä, että päiviä on viisasta lähestyä -
numeroimalla ne tai antamalla niille arvo.
Joitakin vuosia sitten numeroin päiväni ensimmäistä kertaa.
Ihan mielenkiinnosta tahdon kertoa, että tänään -
olen 20 836 päivää nuori.
Käytännössä kuin uusi. Vain 20 000 mittarissa.
20 836 päivää vanha.
Se ei kuulosta niin pahalta.
20 836 päivää tekee 57 vuotta ja yhden kuukauden.
Se tekee kokonaisuudessaan 684 kuukautta.
Olen nuori!
Se tekee 2976 viikkoa.
Jos todella tahdot juhlia kanssani, niin synnyin keskiviikkona.
Olen keskiviikon lapsi, -
joka syntyi 2976 viikkoa sitten.
Ja tahdon kertoa tämän: -
Edessäni on vähemmän päiviä kuin takanani.
Ellen sitten elä 114-vuotiaaksi, mikä ei ole mahdotonta.
Eletään elämäämme tiedostaen se, -
mitä Jumala lahjoittaa meille joka päivä.
Kun nuoret unelmoivat huomisesta, en voisi viedä sitä heiltä.
Akateeminen kulttuurimme aiheuttaa, että sydämessään palavia ihmisiä -
katsotaan nenän vartta pitkin.
Katselisin mieluummin innokkaita nuoria kuin sellaisia, -
jotka uskovat etteivät he riitä mihinkään.
Rukoilen, että olet palava -
ja suuntaat intosi Jeesukseen Kristukseen.
Kiidät sitä kohden, mitä henkeesi on annettu -
ja saavutat suurimmat unelmasi.
Voimme jäädä kiinni ajatukseen huomisesta, -
eikä huominen koskaan tule.
2. Mooseksen kirjan kahdeksannessa luvussa -
faarao on ajettu selkä seinää vasten. Hänet on piiritetty.
Jumala lähettää vitsauksia, sillä faarao pitää kansaa orjinaan.
Faarao on sammakoiden piirittämänä.
Koko maa on kirjaimellisesti sammakoiden peitossa.
Lopulta faaraolla on mahdollisuus vapautua vitsauksista.
Mooses sanoo faaraolle: -
"Milloin tahdot Jumalan vapauttavan sinut?"
Ja faarao vastasi: "Huomiseksi."
2. Moos. 8:10, "Niin Mooses sanoi: 'Tapahtukoon, niinkuin sanoit, -'
'tietääksesi, ettei kukaan ole niinkuin Herra, meidän Jumalamme.'"
Jaakobin kirjeen 4. luvussa, jossa elämäämme kuvataan savuksi, -
13. jae sanoo: "Kuulkaa nyt, te, jotka sanotte: -"
'Tänään tai huomenna lähdemme siihen ja siihen kaupunkiin -'
'ja viivymme siellä vuoden ja teemme kauppaa ja saamme voittoa.'"
Siinä ihmiset laittavat kaiken toivonsa huomiseen.
Ei pidä koskaan aliarvioida sitä, -
mitä Jumala voi saada aikaan yhdellä ainoalla päivällä.
Ei pidä koskaan myöskään aliarvioida -
kädenleveyden tosiasiaa ikuisuutta vasten katsottuna.
Usein sillä, mikä näyttää vain yhdeltä päivältä, -
on mullistava seuraus ikuisuudessa.
Jos elämme vain itseämme varten, -
elämä on todella kuin savua. Siinä kaikki.
Nimi seinässä tai laatassa. Siinä kaikki.
Tulee ymmärtää, että elämä on suurempi kuin me ihmiset.
Voimme käyttää päivämme vaikuttaaksemme asioihin -
ja tiedostaa Jumalan antamat mahdollisuudet.
Jokainen tapaamamme ihminen avaa mahdollisuuden.
Vaikka vain hymy, kädenpuristus tai lempeä sana.
Sivuutamme helposti nämä pienet asiat.
Ne ovat kuitenkin niitä asioita, -
joiden kautta Jumala voi tehdä jotakin ikuista.
Tiedän tämän asian: elämä on lyhyt.
On tärkeää tiedostaa tämä, -
koska muuten elämme tuntien itsemme voittamattomiksi.
Tai olemme välinpitämättömiä -
ja emme tiedosta jokaisen päivän merkitystä.
Silloin emme huomaa, että jokainen päivä on Jumalan lahja.
Daavid sanoi: "Opeta meitä laskemaan päivämme oikein."
Jokainen päivä on yhtä arvokas.
Daavid jatkoi: "...että me saisimme viisaan sydämen."
Kun arvostamme jokaista päivää, lähestymme niitä paljon viisaammin.
Se on tärkeää, vaikka kirjoitukset kuvailevatkin -
elämämme olevan kuin savua, joka ilmestyy ja katoaa.
Historiaa ja erityisesti ikuisuutta vasten katsottuna -
elämä on hyvin lyhyt. Se on kuin savua.
Ei pidä koskaan aliarvioida sitä, että kun elämme tietoisina, -
elämämme voi vaikuttaa hedelmällisesti sukupolvien ajan.
Se voi olla vaikkapa tapa, jolla kasvatamme lapsemme -
ymmärrettyämme, että meillä on vain vähän aikaa vaikuttaa.
Se voi olla tapa, jolla päätämme elää toisia ihmisiä varten.
Seurakunnassakin elämä on lyhyt.
En tahtoisi meidän käyttävän kaikkia -
mahdollisuuksiamme vain itsetutkiskeluun.
Voimme käyttää aikamme vaikuttaaksemme asioihin,
joilla on ikuiset seuraukset ja jotka ulottuvat ulkopuolellemme.
Siksi tykkään mennä paikkoihin kuten Intian Mumbaihin tai Afrikkaan, -
tännekin Australian Sydneyyn, joissa tarve ympärillämme näkyy.
Siellä voimme tiedostaa, että Jumalalta saadut lahjamme -
voivat vaikuttaa jonkun toisen elämään.
Jos emme tiedosta Jumalan antamia lahjoja, -
olemme myös huomattavasti vähemmän tietoisia siitä, -
millainen vaikutus lyhyellä elämällämme voikaan olla.
Älä aliarvioi sitä. On tärkeää kuinka kohtelemme elämäämme.
Liike-elämä ei ole helppoa.
Se on hyvin stressaavaa.
Asiakkaat, peruutukset, -
tuotteiden saapumisongelmat ja varasto tyhjänä.
Tällaiset pienet asiat aiheuttavat sekaannuksia.
Myyntiedustaja oli tulossa vierailulle -
kuten aina neljän viikon välein.
Tiesin, että hänen vaimonsa lonkka oli leikattu.
Leikkaus oli epäonnistunut.
Myyntiedustaja oli hyvin yllättynyt tästä.
Kaupankäyntimme ohella kyselin hänen vaimostaan -
ja soitinkin hänelle.
Rukoilin hänen puolestaan muutaman kerran puhelimessa.
Myyntiedustaja sanoi: -
"Olemme tehneet työtä yhdessä yli 20 vuotta, -"
"ja sinä muistat aina kysyä kuinka lapseni ja lastenlapseni voivat."
"Mielestäni tarvitsemme sinunlaisia työntekijöitä, jotka eivät -
ajattele vain liiketoimia ja rahaa, vaan välittävät ystävistään -
ja ovat tietoisia heidän elämäntilanteistaan."
Voimme olla kiireisiä asioidemme kanssa, -
mutta olemme täällä yhtä tarkoitusta varten: -
laajentaaksemme Jumalan valtakuntaa.
Kirkko on hyvä asia.
Mutta kaikki alkaakin vasta, kun lähdemme kirkosta.
Silloin elämä alkaa.
Monet kysyvät minulta: "Mikä kaupassasi on erilaista?"
He näkevät kasvoillani hymyn, joka kertoo Jeesuksen olevan täällä.
Jokaisella ajalla on tarkoituksensa.
Tai kuten kirjoituksissa sanotaan:
"Aikansa on joka asialla taivaan alla."
Tahdon rohkaista näkemään, että nyt on sinun aikasi -
avata sydämesi Jumalan tarkoituksia ja lupauksia varten.
Älä jätä väliin Jumalan antamia mahdollisuuksia.
Älä anna pettymystesi tai kipujesi vaikuttaa siihen, -
kuinka lähestyt Jumalaa ja Hänen tarkoituksiaan elämässäsi.
Olet tärkeä Jumalalle.
Hänen tarkoituksensa voivat vaikuttaa suuresti kauttasi.
Jumalan siunausta ja kiitos seurastasi!
Ja muista, että paras on vielä jäljellä.
Näen kunnian Kuninkaan -
saapuvan pilvissä tulen lailla
Koko maa vavahtelee, koko maa vavahtelee
Näen Hänen rakkautensa ja armonsa -
pesevän pois kaikki syntimme
Kansa laulaa, kansa laulaa
Hoosianna, hoosianna
Hoosianna korkeuksissa
Hoosianna, hoosianna
Hoosianna korkeuksissa
Näen sukupolven nousevan -
ottamaan paikkansa -
pyyteettömässä uskossa
Näen herätyksen lähestyvän, -
kun rukoilemme ja etsimme
Laskeudumme polvillemme, laskeudumme polvillemme
Hoosianna, hoosianna
Hoosianna korkeuksissa
Hoosianna, hoosianna
Hoosianna korkeuksissa
Hoosianna
Paranna ja puhdista sydämeni
Avaa silmäni näkemään näkymätön
Osoita kuinka rakastaa kuten Sinä olet rakastanut minua
Anna sydämeni särkyä samoista asioista kuin Sinunkin sydämesi
Kaikki mitä olen, teen valtakuntasi tähden
Kun kuljen maailmasta ikuisuuteen
Hoosianna, hoosianna
Hoosianna korkeuksissa
Aikakauden loppu ei toteuta kohtaloa.
Saamme liikevoimaa, kun uskomme hyvään tulevaisuuteen, -
puhumme elämän puolesta ja sitoudumme tulevaisuuteen.
Jumalan Henki on yllämme, jotta saarnaisimme evankeliumia, -
parantaisimme ne, joilla on särjetty sydän, -
vapauttaisimme vangitut -
ja julistaisimme otollista Herran päivää.
Jos teet sen, mihin pystyt, -
Jumala tekee sen, mihin et pysty.
Jos teet luonnollisen, -
Jumala tekee yliluonnollisen.
Jumala sanoi: "Minä otan teidät kansakseni -"
"nostan esiin johtajia ja siunaan tätä kansaa."
"Annan vanhurskauden ja siunausten sateen yllenne."
Suomennos: Anna-Kaisa Penttinen